এছাড়া বালিয়াটি, নওগাঁও, ঘিওর এলাকা থেকেও বৃষ্টির খবর পাওয়া গেছে। অন্যদিকে দেশের উত্তরাঞ্চলে ভোর থেকেই ঝড়-বৃষ্টির খবর জানা গেছে। এদিকে পরবর্তী ২৪ ঘণ্টার এক পূর্বাভাসে আবহাওয়া অধিদফতর জানিয়েছে রংপুর, রাজশাহী, ঢাকা, ময়মনসিংহ ও সিলেট বিভাগের অনেক জায়গায় এবং খুলনা, বরিশাল ও চট্টগ্রাম বিভাগের দু’এক জায়গায় অস্থায়ী দমকা অথবা ঝড়ো হাওয়া ও বিজলিসহ হালকা বৃষ্টি অথবা বজ্রবৃষ্টি হতে পারে। সেইসঙ্গে দেশের কোথাও কোথাও মাঝারি ধরনের ভারী বর্ষণ ও বিক্ষিপ্তভাবে শিলা বৃষ্টি হতে পারে।